Zille wil stadion na Wayde vernoem | Maroela Media
Helen Zille, premier van die Wes-Kaap, het voorgestel dat die Groenpunt-atletiekstadion na die Suid-Afrikaanse Olimpiese kampioen, Wayde van Niekerk, vernoem moet word.
Zille het gesê Van Niekerk se prestasies, waaronder die 400 m-wêreldrekord wat hy by die Olimpiese Spele in Rio de Janeiro, Brasilië verbreek het, verdien verering.
"Dit is buitengewone prestasies, veral vir 'n 24-jarige universiteitstudent. Ek glo dit sal behoorlik wees om mnr. Van Niekerk te vereer, deur die huidige Groenpunt-atletiekstadion na hom te vernoem. Hy het sy land, sy tuisdorp en provinsie se naam hoog gehou," het Zille Woensdag gesê.
Sy het gesê om die stadium na hom te vernoem sal nie net bloot as 'n herinnering dien van sy ongelooflike verhaal nie, maar dit sal ook as 'n inspirasie dien vir talle ander jongmense, om te wys "dat enigiets moontlik is, met die regte kombinasie van dissipline, harde werk en toewyding".
Zille het gesê Van Niekerk se Olimpiese prestasie is maar net deel van sy reeds indrukwekkende reeks prestasies. Hy is 'n student aan die Universiteit van die Vrystaat in Bloemfontein.
Zille het gesê sy het 'n skrywe gerig aan Kaapstad se burgemeester, Patricia de Lilile, waarin sy voorstel dat die stadion hernoem moet word.
Lees alle vorige berigte oor Wayde van Niekerk op Maroela Media.
Aggenee Zille… wil jy ook soos die ANC alles na iemand vernoem.. ek voel als moet sentrale name gegee word.. soos blomme of diere of iets der voege.. more is die naam weer polities.. name en vanne bring verkeerde konnektasies op die end.. groenpunt stadion klink goed..
Kyk die mannetjie is vinnig en hy het 'n goue medalje verower.. Ja dis omtrent al. So vir wat 'n stadion na hom vernoem? Ag nee man Zille moet haar kop laat lees om dit te wil doen. Mors van geld en hier dog ek nou die DA wil geld spaar?!
Aiai het sy niks om te doen nie plaas sy eerder iets se wat die land gaan help soos oor die betogings en die afbrand van als.
Mama Zillie, as jy dit nou regtig wil down … Sit net 'n tipe gedenkteken op en doen dit met borge dat dit julle niks kos.
Klink soos 'n ANC haas uit die hoed? Dalk vir stemme werf? (As die voorstel nie van die DA se Zille gekom het nie, sou ek nie gewonder het nie. Ek glo nie Maimane of De Lille sou met so 'n voorstel kom nie.)